CELEX: C2004/228/82
Language: el
Date: 2004-09-11 00:00:00
Title: Απόφαση του Πρωτοδικείου της 10ης Ιουνίου 2004 στην υπόθεση T-307/01, Jean-Paul François κατά Επιτροπής των Ευρωπαϊκών Κοινοτήτων («Υπάλληλοι — Πειθαρχικό καθεστώς — Υποβιβασμός κατά κλιμάκιο — Σύμβαση φυλάξεως των κτιρίων της Επιτροπής — Εύλογη προθεσμία — Ποινική διαδικασία — Αγωγή αποζημιώσεως»)

11.9.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 228/37
            
         
      ΑΠΌΦΑΣΗ ΤΟΥ ΠΡΩΤΟΔΙΚΕΊΟΥ
   
   της 10ης Ιουνίου 2004
   στην υπόθεση T-307/01, Jean-Paul François κατά Επιτροπής των Ευρωπαϊκών Κοινοτήτων (1)
   
   («Υπάλληλοι - Πειθαρχικό καθεστώς - Υποβιβασμός κατά κλιμάκιο - Σύμβαση φυλάξεως των κτιρίων της Επιτροπής - Εύλογη προθεσμία - Ποινική διαδικασία - Αγωγή αποζημιώσεως»)
   (2004/C 228/82)
   Γλώσσα διαδικασίας: η γαλλική
   Στην υπόθεση T-307/01, Jean-Paul François, υπάλληλος της Επιτροπής των Ευρωπαϊκών Κοινοτήτων, κάτοικος Wavre (Βέλγιο), εκπροσωπούμενος από τον δικηγόρο A. Colson, με τόπο επιδόσεων στο Λουξεμβούργο, κατά Επιτροπής των Ευρωπαϊκών Κοινοτήτων (εκπρόσωπος: J. Currall, επικουρούμενος από τον δικηγόρο B. Wägenbaur), με τόπο επιδόσεων στο Λουξεμβούργο, με αντικείμενο, αφενός, αίτημα ακυρώσεως της αποφάσεως της Επιτροπής της 5ης Απριλίου 2001 περί επιβολής στον προσφεύγοντα-ενάγοντα της πειθαρχικής κυρώσεως του υποβιβασμού κατά ένα κλιμάκιο και, αφετέρου, αίτημα αποζημιώσεως προς αποκατάσταση της υλικής ζημίας και προς ικανοποίηση της ηθικής βλάβης που θεωρεί ότι υπέστη ο προσφεύγων-ενάγων, το Πρωτοδικείο των Ευρωπαϊκών Κοινοτήτων (πέμπτο τμήμα), συγκείμενο από την P. Lindh, πρόεδρο, και τους R. García-Valdecasas και J. D. Cooke, δικαστές, γραμματέας: Ι. Νάτσινας, υπάλληλος διοικήσεως, εξέδωσε στις 10 Ιουνίου 2004 απόφαση με το ακόλουθο διατακτικό:
   
               1.
            
            
               Ακυρώνει την απόφαση της 5ης Απριλίου 2001 της Επιτροπής περί επιβολής στον προσφεύγοντα-ενάγοντα της πειθαρχικής κυρώσεως του υποβιβασμού κατά ένα κλιμάκιο.
            
         
               2.
            
            
               Υποχρεώνει την Επιτροπή να καταβάλει στον προσφεύγοντα-ενάγοντα ποσό 8 000 ευρώ ως χρηματική ικανοποίηση για την ηθική βλάβη που υπέστη.
            
         
               3.
            
            
               Η Επιτροπή φέρει το σύνολο των δικαστικών εξόδων.
            
         
      (1)  ΕΕ C 56 της 2.3.2002.